"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast saatesse!
Tänases õpetusosas jätkab Hannu Äimänen eelmise nädala teemat
"Kahetsuse õnnistus".
Näeme ka filmi One Way Missioni tööst Indias.
Enne seda mõni sõna One Way kodulehe kohta.
Pärast pikka tööd valmis meie uus koduleht,
kus võid tutvuda meie tööga ja saada mitmekülgset infot.
Kõik meie 11 misjonipõldu on tööalade kaupa esindatud.
Leiad infot ka meie kodumaa töö,
erinevate töökeskuste ja tööviiside kohta.
One Way kodulehelt leiad ka videomaterjali misjonipõldudelt.
Leiate ka lingi meie 7-aastase teletöö arhiivi.
One Way kodulehel võid lugeda, kuulata ja vaadat palju head õpetust.
Kui sul ei käi meie leht "Raport", võid lugeda seda otse netis.
Tutvu meie kodulehega aadressil www.onewaymission.fi
One Way küla 10. juubel Indias
Külalistemaja
Töö leskedega
Rainbow lastekodu
Kaarisilla invaliididetöö
Tervituspidu
Tänavalaste vastuvõtukeskus
Tänavalaste rehabilitatsioonikeskus
10. aastapäeva pidu
Pastorikoolitus
Reede Kristusele
Nüüd jätkab Hannu Äimänen, teemaks on "Kahetsuse õnnistus".
Kalevi Lehtinen rääkis kord, et tema juurde tuli tihti inimesi,
kes tahtsid end piitsutada.
Kord palus üks mees tal end korralikult sõimata,
et ta ometi kahetseks ja meelt parandaks
ning tõsiselt Jumala tahet järgima hakkaks.
Kalevi ei teinud seda kunagi.
Ta põhjendas seda sellega, et mehel jääks endast
veelgi viletsam mulje, kui isegi Kalevi Lehtinen
peaks teda nii viletsaks kristlaseks, et tast kunagi asja ei saa.
Siis osutas ta Kristusele, Jumala Sõnale
ja näitas, et andeksandmine on saadaval Kristuse risti
ja ülestõusmise kaudu.
Noorel Lutherilgi oli kahetsusega suuri probleeme.
Ta oli omadega ummikus.
Tol ajal ja nii mõneski paigas veel tänapäevalgi eeldatakse,
et kõik patud tuleb ükshaaval Jumalale tunnistada.
Luther läks oma hingehoidja juurde ja tunnistas kõik patud.
Tagasiteel meenus talle, et mõned patud ununesid.
Ta jooksis uuesti hingehoidja juurde ja sai patud andeks.
Ja taas meenusid talle tagasiteel veel mõned ülestunnistamata patud.
Probleemiks on see, et me ei suuda kunagi
kõiki patte üles tunnistada, kuna me ei näe neid kõiki.
Probleemiks pole meie valed teod või tegematajätmised,
või mõtted või sõnad, vaid see, et oleme olemuselt patused.
Vajame tervikuna Jumala armu. Seepärast ütleb Piibel,
et Jeesus võib täiuslikult päästa kõik, kes Tema juurde tulevad.
Meil on rinnus generaator nimega süda,
mis toodab pidevalt pattu.
Jeesus ütleb, et inimese südamest lähtub kõik halb.
See on otsekui kaev, kust algul tuleb selget vett,
kui inimene on ühe patu andeks saanud,
kuid sügavamal hakkab pidevalt vastu tulema muda ja lima.
See johtub sellest, et mida ligemal sa Jumalale oled,
seda patusemana end tunned.
Mul on meeleparanduse kohta oma definitsioon -
see on iga päev oma viletsuse Jeesusele toomine.
See on patutunnetuse ja armutunnetuse kasv meie elus.
Arm peaks alati valitsema.
Pattude andeksandmine peaks olema meie südametunnistuses.
Millal on kahetsus piisav? Kui palju peaks kahetsema?
Piibel ei räägi sellest. Ei öelda, mitu korda peab kahetsema.
Jeesus ütleb siiski, et andestada tuleb mitte 7, vaid 70x7 korda.
Mitmekordne kahetsemine kahetsuse piisamiseks pole vajalik.
Peame vaatama Jumala Sõna, mis kinnitab pattude andeksandmist.
Osaled pattude andeksandmises sel hetkel,
kui usud, et Jeesus on andestanud sinu eest sellegi patu.
Tõeline kahetsus on kaheosaline - patu tunnistamine ja hülgamine
ning usk andeksandmisse.
"Kes oma üleastumisi varjab, ei jõua sihile,
aga kes neid tunnistab ja need hülgab, leiab armu."
1. Johannese 1:9 -
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Pattude andeksandmine tähendab, et Jeesus võttis ristil meie patud ära
ja eraldas meid patust Jumala ees.
See on risti suur saladus.
On uskumatult kergendav tuua oma süüd tundev südametunnistus
Jumala valgusse.
Meie probleemiks on see, et me ei tee seda.
Sel juhul ei saa me ka oma patte andeks.
Võime neid endas hoida.
Selle kohta ütleb Piibel Johannese evangeeliumis -
"Ent kohus on see, et valgus on tulnud maailma,
aga inimesed on armastanud pimedust enam kui valgust,
sest nende teod on kurjad.
Igaüks, kes teeb halba, vihkab valgust
ega tule valguse juurde, et ta tegusid ei paljastataks.
Aga kes teeb tõtt, see tuleb valguse juurde,
et ta teod saaksid avalikuks, sest need on tehtud Jumalas."
Parim näide selle kohta on Jaakobi 12 poega.
Kui Joosepi vennad olid ta orjaks müünud,
ütlesid nad isale, et kiskja oli Joosepi tapnud,
ja näitasid isale verist rüüd. Nad valetasid oma isale.
Need vennad elasid halva südametunnistusega 20 aastat.
Alati kui räägiti Joosepist või Joosep neile meenus,
kadus rõõm nende elust.
Neid vaevas pidev süütunne.
Süüdistava südametunnistusega pole elul mõtet.
Kuid paljud elavad nii.
Piibli tuntuim pattude tunnistamine on Laulus 51,
mida võiks võrrelda ka Lauluga 32.
Selle taustaks on 2. Saamueli 12. ptk kus räägitakse Taaveti kahetsusest.
Taavet rikkus abielu Uurija naise Batsebaga
ning lasi Uurija ära tappa.
Taavet varjas seda tegu ja keegi ei teadnud sellest,
peale sõjapealik Joabi, kes Uurija mõrva lasi täide viia.
Taavet elas midagi kahetsemata.
Võib-olla ta kartis, et see ühel päeval välja tuleb,
kuid keegi ei saanud seda teada.
Ometi oli Jumalal asjast teistsugune arvamus.
Ta ei tahtnud, et Talle kuuluv inimene
elaks elu lõpuni halva südametunnistuse
ja lahendamata süüasjaga.
Seepärast hakkas Jumala käsi Taavetile survet avaldama.
Kuula, kuidas ta Laulus 32 selle üle kaebab -
"Kui ma vaikisin, nõrkesid mu luud-liikmed
mu päevasest oigamisest.
Sest päevad ja ööd oli su käsi raskesti mu peal;
mu üdi on ära kuivanud nagu suvekuumuses."
Õpetussõnad 21:8 -
"Süüdlase tee on kõver, aga süütu eluviis on õige."
Pane tähele üht tähtsat asja - Jumal tegi esimese sammu.
Jumal saatis Taaveti juurde prohvet Naatani.
Naatan läks oma elu hinnaga,
kuna Taavet oleks võinud teisiti reageerides ta tappa.
Naatan rääkis loo rikkast mehest, kel oli palju lambaid,
ja vaesest mehest, kellel oli vaid üks väike talleke,
kes oli tema ja ta laste õnn ja rõõm.
See magas nende süles ja sõi nende peost.
Kord tulid rikkale külalised ja ta ei raatsinud võtta omi lambaid,
vaid võttis tolle vaese oma ning rikkad võõrad sõid selle ära.
Kui Taavet selles kuulis, vihastas ta meeletult.
Ta arvas, et see juhtum oli toimunud tema kuningriigis.
Siis ütles Naatan, et Taavet oli see rikas mees.
Siis puudutas Jumala nool, Jumala Sõna ja Jumala seadus,
nii tugevalt Taavetit, kes seda üldsegi oodata ei osanud,
et see murdis ta sisemiselt. Õnneks läks see nii.
Vastasel juhul oleks Taavet põrgusse läinud,
kui ta oleks jäänud oma patusesse olukorda.
Kahetsematu süda viib alati halva tulemuseni -
see hävitab inimese.
Pange tähele veel üht asja - mis on siira kahetsuse märk?
Taavet kahetses tegu ennast ja seda, mida ta tegi.
Ta mõistis, et tegi valesti ja solvas tõsiselt Jumalat.
Iga patt on alati Jumala vastu, ja tihti ka ligimeste vastu,
kuid peaasjalikult Jumala vastu.
Taavet hüüab Laulus 51 -
"Üksnes sinu vastu olen ma pattu teinud,
ja olen teinud seda, mis on paha sinu silmis,
et sa oleksid õiglane oma sõnades ja selge oma kohtumõistmises.
Vaata, süüteos olen ma sündinud ja patus on ema mu saanud.
Vaata, sul on hea meel tõest, mis asub südame põhjas,
ja salajas annad sa mulle tarkust teada.
Puhasta mind patust iisopiga, et ma saaksin puhtaks;
pese mind, siis ma lähen valgemaks kui lumi!"
Tõeliselt kahetsedes kahetseb inimene seda,
et ta on kurvastanud teda armastavat püha Jumalat.
Kuid Taavet ei jäänud siia.
Ta tegi ainsa asja, mis tal võimalik oli.
Kui sina oled pattu teinud, kas julged Jumala ette minna?
Taavet läks.
See oli ainus koht, kuhu tal oli võimalik minna -
Jumala põhjatu halastus.
See viis tema puhul meeleparandusse ja päästesse.
Jumal andis talle patud andeks.
Ta ei eemaldanud küll tagajärgi, kuid peitis neissegi oma õnnistuse.
Kuidas on lood sinu kahetsusega? Mida sa kahetsed?
Kas kahetsed, et tegid valesti ja eksisid Jumala vastu?
Kas lähed Jeesuse juurde? Kas tahad loobuda oma patust?
Kas sa tunned püha Jumalat?
Kui inimene kahetseb, veereb mitu kahetsuspisarat.
Eino Grön laulis kunagi:
"Kui pisarad oleksid pärlid, võiks mind rikkaks pidada."
Pisarad iseenesest rikkaks ei tee, aga kui need viivad selleni,
et inimene tahab oma patud tunnistada, neist loobuda
ja minna usus andestuse allikale, sel juhul need aitavad inimest.
Seetõttu ütles Jeesus: "Pöörduge ja uskuge evangeeliumisse."
Kahetse ja usu!
Patte ei saa andeks see, kes kahetseb,
vaid see, kes kahetseb, oma patud hüljata tahab,
ja toetub usus Jeesusele.
Andeksandmine ei põhine kunagi kahetsusel.
Andeksandmise alus on alati Jeesuse rist ja ülestõusmine,
Jeesuse lepitustöö Kolgata keskmisel ristil.
Mitte kahetsus ei päästa, vaid Jeesus päästab.
On öeldud, et käsuseadus tegi minust patuse,
kuid evangeelium röövli.
Patutunnetuse tekitab Piibli järgi Jumala seadus.
Seda ei tohi kunagi kuulutamast lakata.
Vastasel juhul ei tunne keegi oma patte ära
ega taju, et Jumal on püha Jumal ning pühadusega ei mängita.
Meenutage seda, kui Jesaja oli templis.
Jumal ilmus talle seal ja ta hüüdis: Häda mulle.
Sellepärast et ma olen roojane mees huultelt
ja elan roojaste huultega rahva keskel;
sellepärast et mu silmad on näinud kuningat, vägede Issandat."
Häda mulle, ma olen kadunud!
Kui Peetrus sai oma suure kalasaagi, märkas ta enda ees Issandat,
kellele kuulub kõik vägi ja kõik võimalused,
ütles ta: "Mine minu juurest ära, sest olen patune inimene."
On äärmiselt tähtis, et meil oleks Jumalast
ja endast õige pilt, nagu hiljuti jutlustati.
On oluline teadvustada, mis on meis ja mis on Jumalas.
Piibel ütleb, et taevasse ei lähe midagi ebapüha.
Iseendas oleme kõik ebapühad.
Arvan, et ka usklik vajab seadust, sest meis on meie vana loomus.
Uskliku südametunnistuses peaks valitsema Kristus,
kuid meie vana loomuse tõttu paljastab seadus patu ka usklikule.
Roomlaste kiri ütleb -
"Või suhtud sa üleolevalt tema helduse ja sallivuse
ja pika meele rohkusesse ega saa aru,
et Jumala heldus tahab sind juhtida meelt parandama?"
Kahetsuse sügavaim eesmärk on viia sind Armuandja embusse,
Jeesuse embusse, uskuma Temasse ning vabanema ja pääsema.
Sind pole kutsutud vihasse, vaid armu.
See puudutab ka rahvaid; ka Soome rahvast.
On hirmus mõelda, kui see rahvas ei pöördu rahvana Jumala poole;
kui nad ei taju, kui palju nad on eksinud armastava Jumala vastu;
kui nad ei taju, et rahvas on hüljanud Jumala.
Kui Jeesus tuli Jeruusalemma, Ta nuttis: "Jeruusalem, Jeruusalem!"
Rahvas oli Ta hüljanud oma Halastaja ja Päästjana.
Usun, et Jeesusel on suur mure Soome rahva pärast.
Nüüd on vaja usklike eestpalveid.
Sellega lõppes tänane saade.
Kui sa ei näinud eelmisel nädalal
Hannu Äimäse õpetuse "Kahetsuse õnnistus" esimest osa,
leiad meie kodulehelt TV7 saatearhiivi,
kust näed nii seda kui ka teisi varasemaid saateid.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri